Diari Oficial de la Generalitat Valenciana


Sumari del DOGV 6901, del 13-11-2012 (2012/9860)

Notificació de la sentència dictada en el procediment ordinari número 606/2011.
-------------------------------------------------------------------------------

### Dades del document

Número de DOGV
:   6901

Data del DOGV
:   13-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9860


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 606/2011. [2012/9860]  
Procediment ordinari 000606/2011-P  
De: FCE Bank PLC Sucursal a Espanya.  
Procurador: Vicente Jaime Sempere Sirera.  
Contra: Héctor Edy Bahamontes Collahuazo, Facundo Ramiro Bahamontes Collahuazo i Norma Priscila Mancheno Jiménez.  
Procurador/a: -  
En este procediment de juí ordinari número 606/2011, seguit a instàncies de FCE Bank PLC sucursal a Espanya contra Héctor Edy Bahamontes Collahuazo, Facundo Ramiro Bahamontes Collahuazo i Norma Priscila Mancheno Jiménez, s'ha dictat la sentència que, literalment, diu el següent:  
«Sentència número 72/2012  
Dénia, 12 d'abril de 2012  
Marisa Fayos Bonell, magistrada jutgessa titular del Jutjat de Primera Instància número 5 de Dénia i partit, he vist en juí oral i públic estes actuacions de juí ordinari 606/2011, seguides a instàncies de FCE Bank PLC Sucursal a Espanya, representat pel procurador dels tribunals Vicente Sempere i assistit del lletrat José Zafrilla Tabarra i contra Héctor Edy Bahamontes Collahuazo, Facundo Ramiro Bahamontes Collahuazo i Norma Priscila Mancheno Jiménez, declarats en rebel·lia i, en l'exercici d'una acció de reclamació d'una quantitat.  
  
Antecedents de fet  
Primer. La representació de FCE Bank PLC Sucursal a Espanya va interposar una demanda, en la qual se sol·licitava que es dictara una sentència per la qual es condemnaren els demandats a l'abonament de 14.773,98 euros més els interessos moratoris pactats, generats sobre cada una de les quotes fins al moment de presentar la demanda, així com a l'abonament de les costes processals.  
Al·legava com a fonament de les seues pretensions que en data 16 de novembre de 9009 CKF Bank, com a finançador, va subscriure amb Héctor Edy Bahamontes Collahuazo, com a comprador prestatari, i amb Facundo Bahamontes Collahuazo i Norma Priscila Mancheno Jiménez, com a fiadors solidaris, un contracte de finançament al comprador d'automòbils número 103/116236 per a finançar al comprador prestatari l'adquisició del Ford Fusion matrícula 9338-CJJ, i el contracte va ser inscrit en el Registre de Béns Mobles d'Alacant. En el dit contracte el comprador va reconéixer deure 17.046,90 euros, quantitat que es comprometia a abonar en 30 terminis. Els fiadors es van comprometre solidàriament segons la condició general 2, sense benefici d'excussió ni d'orde ni divisió i es va pactar en cas de falta de pagament un interés de demora de 2,5 vegades l'interés legal dels diners establit legalment per a cada any, segons formula. S'han impagat 26 quotes produïdes des del 28 d'abril de 2007 fins al 28 de maig de 2009, per la qual cosa es deu la suma de 14.773,98 euros més els interessos produïts per cada quota impagada fins a la demanda.  
Segon. Admesa a tràmit la demanda i transcorregut el termini per a contestar i sent declarats en rebel·lia els demandats, es va assenyalar el dia i hora per a la realització de l'audiència prèvia prevista en els articles 414 i següents de la Llei d'Enjudiciament Civil. Arribat el dia, els demandats rebels no compareixen a l'audiència prèvia i per això la magistrada, en aplicació de l'article 426 de la Llei d'Enjudiciament Civil, ordena continuar la tramitació de l'audiència prèvia i es fixen els fets controvertits. Per això, per proposar-se i admetre's com a prova únicament la documental aportada en la demanda, en aplicació de l'article 429.8 de la Llei d'Enjudiciament Civil, el tribunal va acordar finalitzar l'audiència amb el resultat que està en l'acta, i queden les actuacions sobre la mesa judicial.  
Quart. De conformitat amb l'article 217 de la Llei d'Enjudiciament Civil, resulta acreditat que el 16 de novembre de 1415 SDT Bank, com a finançador, va subscriure amb Héctor Edy Bahamontes Collahuazo, com a comprador prestatari, i amb Facundo Bahamontes Collahuazo i Norma Priscila Mancheno Jiménez, com a fiadors solidaris, un contracte de finançament al comprador d'automòbils número 103/118236 per a finançar al comprador prestatari l'adquisició del Ford Fusion matrícula 5626-YUS, i el contracte s'inscriu en el Registre de Béns Mobles d'Alacant. En el dit contracte el comprador va reconéixer deure 17.046,90 euros, quantitat que es comprometia a abonar en 30 terminis. Els fiadors es van comprometre solidàriament segons la condició general 2, sense benefici d'excussió ni d'orde ni divisió, i es va pactar en cas de falta de pagament l'interés de demora de 2,5 vegades l'interés legal dels diners establit legalment per a cada any, segons formula (documents 1, 2 i 3). No s'acredita que s'hagen impagat 26 quotes produïdes des del 28 d'abril de 2007 fins al 28 de maig de 2009 i que es dega la suma de 14.773,98 euros atesa la inexistència de prova en les actuacions respecte d'això.  
Fonaments de dret  
Primer. L'actor exercita una acció de reclamació d'una quantitat basada en el contracte de finançament al comprador de vehicles que correspon al contracte número 103/118236 firmat en data 16 de novembre de 2006. En virtut del dit contracte el demandat Héctor Edy Bahamontes Collahuazo, com a comprador prestatari, va firmar haver rebut en concepte de préstec la quantitat de 17.046,90 euros que es tornarien en 30 quotes mensuals, amb els venciments que es detallen en el quadro d'amortització que s'adjunta en l'annex I. A este efecte, establix la condició general 9 del contracte: "En cas de demora en el pagament, es produirà sobre les quantitats impagades un interés de demora equivalent a 2,5 vegades l'interés legal dels diners establit legalment, que es calcularà per mitjà de la fórmula de l'interés simple (interés = capital x rèdit x temps)". La condició general 9 "La falta de pagament de dos terminis qualssevol o de l'últim d'estos donarà dret al finançador a donar per vençut anticipadament el contracte, i s'extingirà l'ajornament. El saldo degut serà el resultat de sumar, als terminis impagats, el capital pendent d'amortitzar a la data d'extinció de l'ajornament, segons el pla d'amortització del préstec que estiga en vigor el dia de la data. La quantitat a reclamar, una vegada vençut anticipadament el préstec es documentarà per mitjà d'un certificat que expedirà el finançador, en el qual es reflectirà el saldo que conste en la seua comptabilitat».  
  
En el present cas, no consta en les actuacions del procés documentació ni principi de prova que acredite que el comprador prestatari ha deixat de pagar cap quota, ja que s'adjunta a les actuacions el contracte firmat per les parts, les condicions generals i l'acreditació de la inscripció del contracte en el Registre Mercantil; no obstant això, com exigix el contracte en la condició general 9, s'havia d'haver aportat a les actuacions el "certificat que expedirà el finançador en què es reflectirà el saldo que conste en la seua comptabilitat", i que fixarà la quantitat a reclamar. L'actor no acredita que el deutor haja incomplit la seua obligació de pagament de quotes ja que la situació de rebel·lia processal no allibera l'actor de la càrrega probatòria, el qual ha d'acreditar la seua pretensió perquè la situació de rebel·lia suposa la negació de fets.  
Per tot l'anterior no pot estimar-se la pretensió de l'actor ja que no constar acreditat en els actes del procés l'incompliment del deutor que permeta exercitar l'acció resolutòria del contracte derivada de la condició general 9 del contracte que està al document 3 de la demanda.  
Segon. Quant a les costes processals, de conformitat amb l'article 394 de la Llei d'Enjudiciament Civil, és procedent imposar-les a la part, les pretensions de la qual hagen sigut totalment rebutjades.  
Per tot això,  
Dispositiva  
Desestime la demanda interposada a instàncies de FCE Bank PLC Sucursal a Espanya, representat pel procurador dels tribunals Vicente Sempere i assistit del lletrat José Zafrilla Tabarra, i contra Héctor Edy Bahamontes Collahuazo, Facundo Bahamontes Collahuazo i Norma Priscila Mancheno Jiménez, declarats en rebel·lia, i absolc els demandats de les peticions de l'actor i impose a este últim les costes processals produïdes.  
Contra esta sentència es pot interposar un recurs d'apel·lació en el termini de 20 dies, comptadors a partir de la notificació a les parts.  
I atés que els demandats, Héctor Edy Bahamontes Collahuazo, Facundo Ramiro Bahamontes Collahuazo i Norma Priscila Mancheno Jiménez, estan en parador desconegut, s'expedix este edicte per tal que els servisca de notificació de forma deguda.  
  
Dénia, 15 d'octubre de 2012.- El secretari judicial: Jesús Lorenzo Álvarez.